Document ID: /roh_data/filtered/fineweb-2-filterrobots_roh.jsonl.gz/15025

Gievgia saira a gì lieu la preschentaziun dal stadi actual dal project «Zernez Energia 2020». Ina massa interessents han visità l’occurrenza en chasa da scola.
Emprim project da pilot
Ina chasa cun ina partiziun da tgira per attempads, 4 abitaziuns per abitar a moda assistida, ina pratica da medi, ina fisioterapia ed in biro èn vegnids sanads energeticamain suenter las normas dal project «Zernez Energia 2020». Quest project da pilot dess svegliar l’interess da la populaziun.
Custs
Radund 450’000 francs èn vegnids investids en il studi da perscrutaziun e radund 150’000 francs en projects concrets. Ils iniziants ed era la vischnanca da Zernez spereschan d’animar cun questa preschentaziun la populaziun da profitar da la purschida da retrair subvenziuns e far las investiziuns vi da lur chasas.
RR actualitad 17:00